
Ministru kabineta noteikumi Nr. 104
Rīgā 2025. gada 18. februārī (prot. Nr. 7 15. §)
Grozījumi Ministru kabineta 2020. gada 30. jūnija noteikumos Nr. 408 "Latvijas Zinātnes padomes nolikums"
Izdoti saskaņā ar Valsts pārvaldes iekārtas likuma 16. panta pirmo daļu
· Izdarīt Ministru kabineta 2020. gada 30. jūnija noteikumos Nr. 408 "Latvijas Zinātnes padomes nolikums" (Latvijas Vēstnesis, 2020, 123A. nr.; 2021, 124. nr.; 2022, 189. nr.) šādus grozījumus:
· 1. Izteikt 1. punktu šādā redakcijā:
· "1. Latvijas Zinātnes padome (turpmāk – padome) ir izglītības un zinātnes ministra pārraudzībā esoša tiešās pārvaldes iestāde."
· 2. Izteikt 3.5. apakšpunktu šādā redakcijā:
· "3.5. veic Eiropas Savienības pētniecības un inovāciju pamatprogrammas "Apvārsnis Eiropa" (Horizon Europe) 2021.–2027. gadam (turpmāk – pamatprogramma "Apvārsnis Eiropa") nacionālā kontaktpunkta funkcijas un, sākot ar 2028. gadu, 10. Ietvara programmas 2028.–2034. gadam Latvijas nacionālā kontaktpunkta funkcijas;".
· 3. Izteikt 3.6. apakšpunktu šādā redakcijā:
· "3.6. nodrošina Latvijas dalību Eiropas Savienības pētniecības un inovāciju pamatprogrammas "Apvārsnis 2020" (Horizon 2020) ERA-NET Cofund projektos, pamatprogrammas "Apvārsnis Eiropa" COFUND aktivitātēs, tostarp Eiropas Partnerībās, Programmas līmeņa sadarbības starp valstu P&I politikas veidotājiem koordinācijas un atbalsta darbībās, kopīgajās programmās, ko īsteno vairākas Eiropas Savienības dalībvalstis saskaņā ar Līguma par Eiropas Savienības darbību 185. pantu vai struktūrās, kuras izveidotas, ievērojot Līguma par Eiropas Savienības darbību 187. pantu, kā arī Eiropas sadarbībā zinātnes un tehnoloģiju jomā (COST) un EUREKA programmās;".
· 4. Izteikt 3.7. apakšpunktu šādā redakcijā:
· "3.7. nodrošina Eiropas Savienības fondu projektu vadību un īstenošanu, ja padome ir projekta iesniedzējs un finansējuma saņēmējs, kā arī veic finansējuma saņēmēja sadarbības partnera pienākumus, tostarp kā finansējuma saņēmējs Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.5. pasākuma "Latvijas pilnvērtīga dalība pamatprogrammā Apvārsnis Eiropa, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu" pirmajā un otrajā projektu iesniegumu atlases kārtā, projektā Nr. 1.1.1.5./1/24/I/001 "Atbalsts Latvijas dalībai starptautiskās pētniecības un inovācijas programmās" un 1.1.1.9. pasākuma "Pēcdoktorantūras pētījumi" projektā Nr. 1.1.1.9/1/24/I/001 "Pēcdoktorantūras pētījumi", kā arī kā finansējuma saņēmēja sadarbības partneris 1.1.1.1. pasākuma "Zinātnes politikas īstenošana, vadība un kapacitātes stiprināšana" projektā Nr. 1.1.1.1/1/24/I/001 "Efektīvāka un viedāka Latvijas zinātnes politikas ieviešana un vadība";".
· 5. Izteikt 3.8. apakšpunktu šādā redakcijā:
· "3.8. nodrošina aģentūras funkciju izpildi Eiropas Ekonomikas zonas un Norvēģijas finanšu instrumenta programmās un Šveices un Latvijas sadarbības programmā "Lietišķā pētniecība" atbilstoši normatīvajam regulējumam par programmu īstenošanu;".
· 6. Izteikt 4.8. apakšpunktu šādā redakcijā:
· "4.8. nodrošina Eiropas Ekonomikas zonas un Norvēģijas finanšu instrumenta līdzfinansēto programmu un projektu apsaimniekošanu pētniecībā, kā arī veic Šveices un Latvijas sadarbības programmas "Lietišķā pētniecība" starpniekinstitūcijas funkcijas;".
· 7. Izteikt 4.12. apakšpunktu šādā redakcijā:
· "4.12. piedalās integrētās Latvijas zinātnes portāla https://researchLatvia.gov.lv satura veidošanā un stratēģiskās komunikācijas nodrošināšanā;".
· 8. Izteikt 6. punktu šādā redakcijā:
· "6. Padome funkcijas un uzdevumus veic atbilstoši vidēja termiņa darbības un attīstības stratēģijai, kārtējā gada darbības plānam un kārtējā gada budžetam."
· 9. Izteikt 7.1. apakšpunktu šādā redakcijā:
· "7.1. normatīvajos aktos noteiktajā kārtībā atbilstoši kompetencei pieprasa un saņem no valsts un pašvaldību institūcijām, biedrībām un nodibinājumiem, fiziskajām un juridiskajām personām un to apvienībām funkciju un uzdevumu izpildei nepieciešamo informāciju;".
· 10. Izteikt 7.4. apakšpunktu šādā redakcijā:
· "7.4. atbilstoši padomes funkcijām, kompetencei un uzdevumiem slēdz līgumus ar valsts un pašvaldību institūcijām, biedrībām un nodibinājumiem, fiziskajām un juridiskajām personām un to apvienībām;".
· 11. Izteikt 9. punktu šādā redakcijā:
· "9. Padomes direktoru ieceļ amatā un atbrīvo no amata Valsts civildienesta likumā un Zinātniskās darbības likuma 14. panta trešajā daļā noteiktajā kārtībā."
· 12. Svītrot 11. punktu.
· 13. Svītrot 12. punktu.
· 14. Svītrot 13. punktu.
· 15. Svītrot 14. punktu.
· 16. Svītrot 15. punktu.
· 17. Svītrot 16. punktu.

